# Checkliste til samlet tilsyn på ikke-godkendelses­pligtige virksomheder omfattet af bilag 1 i brugerbetalingsbekendtgørelsen

Dette skema er oprindeligt udarbejdet til Miljøstyrelsens vejledning om differentieret tilsyn.

I et samlet tilsyn for ikke-godkendelsespligtige virksomheder omfattet af bilag 1 i brugerbetalingsbekendtgørelsen kan typisk indgå følgende overvejelser i forbindelse med forberedelse og gennemførelse.

**Generelt**

* Er virksomheden vidende om, hvilke miljøkrav der gælder for virksomhedens indretning og drift (påbud, regulativer, bekendtgørelser og tilladelser)?
* Er der behov for udstedelse af påbud efter Miljøbeskyttelseslovens § 42?
* Er tilsynsrapporter og miljøsager gennemgået siden sidste tilsyn?
* Er der modtaget klager over virksomheden siden sidste tilsyn?
* Hvilken kategori virksomheden tilhører?
* Har virksomheden miljøledelse?
* Ligger virksomheden i område med indsatsplaner for beskyttelse af grundvand eller overfladevand, i sårbart naturområde eller i nærheden af sårbart naturområde?

**Indretning og drift**

Hvis virksomheden ikke har påbud for indretning og drift, bør behovet herfor vurderes.

* Opfylder virksomheden alle vilkår for indretning og drift?

**Luft**

* Har virksomheden påbud eller krav vedr. luftemissioner?
* Er der forhold, som bør udløse et påbud?
* Efterlever virksomheder eventuelle påbud vedrørende dens luftemissioner?
* Er virksomhedens emissioner og afkastforhold i overensstemmelse med miljøstyrelsens vejledende krav?
* Vedligeholdes renseforanstaltninger og filtre hensigtsmæssigt?
* Er filtre og renseforanstaltninger efterset på tilsynet?
* Bør der foretages målinger på tilsynet?

**Spildevand**

Hvis virksomheden udleder spildevand direkte til et vandområde eller til kloak, kræves der tilladelse efter miljøbeskyttelseslovens § 28. Vilkår kan også fastlægges i et påbud efter lovens § 30. Ved afledning af spildevand til jord eller grundvand kræves der tilladelse efter lovens § 19, alternativt påbud efter § 20.

* Er virksomhedens fremsendte egenkontrolmålinger for spildevand vurderet?
* Udleder virksomheden stoffer, der ikke er omfattet af tilladelsen?
* Overholdes den tilladte spildevandsmængde og koncentrations- og mængdekrav til stoffer m.v.?
* Overholder virksomheden driftsvilkårene?
* Vedligeholdes renseforanstaltninger/ filtre i overensstemmelse med spildevandsvilkår?
* Er der behov for udtagelse af prøver på tilsynet?
* Er der foretaget fysiske ændringer af spildevandssystemet og giver dette behov for revurdering af tilladelsen?
* Er olieudskillere/sandfang tilset?

**Affald**

* Opfylder virksomheden alle krav om håndtering af affald (påbud, forskrifter eller lignende)?
* Opfylder virksomheden kommunens affaldsregulativ(er)?
* Fører virksomheden registrering over affaldsfraktioner jf. Affaldsbekendtgørelsens § 18 og bilag 13 og 14 (for autoværksteder dog jf. Autoværkstedsbekendtgørelsen)?
* Er farligt affald anmeldt?
* Er farligt affald korrekt klassificeret?
* Er der import/eksport af affald?
* Emballeres, håndteres og opbevares farligt affald korrekt?
* Er der set kvitteringer for afhentning og modtagelse af farligt affald?

**Støj**

* Opfylder virksomheden eventuelle påbud eller krav vedrørende støj?
* Er der etableret nye støjende aktiviteter siden sidste tilsyn?
* Er dehov for orienterende støjmåling?
* Er der behov for akkrediteret støjmåling?
* Er muligheder for indførelse af støjdæmpende foranstaltninger vurderet?
* Er der behov for udstedelse af påbud?

**Kemikalier**

* Opfylder virksomheden eventuelle påbud eller krav om håndtering og opbevaring af kemikalier?
* Opbevares kemikalier hensigtsmæssigt – herunder kvaliteten af eventuelle tanke?
* Er der nedgravet tanke, rørføringer m.v. og er disse kontrolleret?
* Ligger virksomheden i særligt sårbare drikkevandsområder, og giver dette anledning til specielle krav?
* Er der behov for udstedelse af påbud vedr. håndtering og opbevaring af kemikalier?
* Har virksomheden overblik over kemikalieforbruget og anvendelsen af faremærkede produkter?
* Er der iværksat arbejde mht. kortlægning af uønskede stoffer og substitution?
* Er belægninger kontrolleret og i orden?

**Lugt**

Hvis virksomheden ikke har påbud om lugtemissioner, bør behovet herfor vurderes.

* Opfylder virksomheden alle lugtvilkår?

**Jord og grundvand**

Hvis virksomheden ikke har påbud vedr. jord og grundvand, bør behovet herfor vurderes.

* Opfylder virksomheden alle vilkår vedr. jord og grundvand?

**Vandforsyning**

Hvis myndigheden desuden fører tilsyn med vandforsyning samtidigt med miljøtilsynet kan checklisten eventuelt udvides med følgende forhold:

* Tilladelser til boringer
* Prøveudtagning og analyser
* Tekniske krav
* Indvundne mængder.